Норт Каролина (линеен кораб, 1940)

Норт Каролина (на английски: USS North Carolina (BB-55), „Северна Каролина“) е линеен кораб на САЩ. Главен кораб в серията от две единици. Има прякора „Шоукораб“ (на английски: Showboat), тъй като по време на ходовите му изпитания в залива на Ню Йорк е наблюдаван от крайбрежието от тълпи граждани. История на службата Поръчката за построяването на линкора „Норт Керолайн“ получава военноморската корабостроителница в Ню Йорк. Килът е заложен на 27 октомври 1937 г., спускането на вода се състои на 13 юни 1940 г. „Кръстница“ е Изабел Хоуей, дъщеря на губернатора на щата Северна Каролина. Поради проблеми с вибрациите се налага провеждането на замяната на винтовете. Изпитанията се проточват, а тъй като те се провеждат в залива на Ню Йорк, жителите на града ги гледат от брега, и линкорът получава прякора „шоубот“. На 6 декември на него издига своя флаг командващия 6-а дивизия линкори контраадмирал Дж. У. Уилкокс. След нападението над Пърл Харбър „Норт Каролина“ е планирано да се изпрати в Тихия океан. Но до пролетта на 1942 г. линкорът се занимава с бойна подготовка в Атлантика и в Тихия океан пристига едва на 10 юни. Линкорът влиза в състава на прикритието на самолетоносача „Ентърпрайз“ (USS Enterprise (CV-6)). На 7 август съединението заедно със самолетоносачите „Уосп“ и „Саратога“ се занимава с прикритието на десанта на американските войски на Гуадалканал. На 24 август „Норт Керолайн“ заедно със съединението на „Ентърпрайз“ взема участие в битката с японските самолетоносачи – в сражението при Източните Соломонови острови. По време на боя линкорът подсигурява ПВО, вероятно сваляйки при това от 7 до 14 самолета. На 15 септември 1942 г. американските самолетоносачи се занимават с прикритието на конвоя, доставящ подкрепления и припаси за Гуадалканал. Залп на японската подводница I-19 изпраща на дъното „Уосп“, а едно от торпедата удря „Норт Керолайн“. Линкорът отплава за Пърл Харбър, където се ремонтира до началото на следващата година. През цялата 1943 г. линкорът прикрива войсковите конвои в източната и югоизточната части на Тихия океан. От март до април и през септември преминава ремонт и модернизация в Пърл Харбър. През ноември прикрива самолетоносача „Ентърпрайз“ при нанасянето на удара по островите Гилбърт. През декември влиза в охраната на самолетоносача „Бънкър Хил“ (USS Bunker Hill (CV-17)) по време на рейда над Кавиенгу в Нова Ирландия. През януари 1944 г. влиза в състава на бързоходното авионосно съединение TF.58. Участва в операциите по превземането на островите Куаджалин, Намюр, Рои, Трук, Марианските острови, сражението във Филипинско море. След това взема участие във финалните битки в Тихия океан – превземането на Лейте, рейдовете против Формоза, островите Рюкю, Хоншу. Осъществява прикритие на десанта на Иво Джима и обстрелва крайбрежията на японските острови, спечелвайки за времето на войната 12 бойни звезди. На 27 юни 1947 г. е изваден от бойния състав и е поставен в консервация в Ню Йорк. На 1 юни 1960 г. е изключен от списъците на флота и на 6 септември 1961 г. е предаден на щата Северна Каролина. От 29 април 1962 г. и понастоящем е мемориал в Уилмингтън. Списък на бойните звезди Участва в бойните действия против Япония на Тихоокеанския театър, получавайки 12 бойни звезди: 7 – 9 август 1942 г. – десанта на островите Гуадалканал и Тулаги 23 – 25 август 1942 г. – битката при Източните Соломонови острови 19 ноември – 8 декември 1943 г. – операцията на островите Гилберт 29 януари – 8 февруари 1944 г. – операцията на Маршаловите острови (десанта на атолите Куаджалин и Мадзуро) 16 февруари – 1 май – азиатско-тихоокеански рейдове (атаката над Трук 16 – 17 февруари, атаката над Марианските острови 21 – 22 февруари, рейдовете по атолите Палау, Яп, Улити, Уолеаи 30 март – 1 февруари, рейдът над Трук, Сатаван, Понапе 29 април – 1 май) 21 – 24 април 1944 г. – операцията в западна Нова Гвинея в района на Холандия 11 – 20 юни – Марианска операция, превземането и окупацията на остров Сайпан, битката във Филипинско море 13 ноември – 16 декември 1944 г. – операцията в залива Лейте 3 януари – 22 януари 1945 г. – операцията на остров Лусон 15 – 16, 25 февруари – 1 март 1945 г. – операцията на Иво Джима 17 март – 27 април 1945 г. – операцията на Окинава 10 юли – 15 август 1945 г. – операциите на 3-и Флот против Япония Източници Литература Балакин С. А., Дашьян А. В. и др. Линкоры Второй мировой. М., Коллекция, Яуза, Эксмо, 2005. ISBN 5-699-14176-6. Сулига С. Линкоры типа Норт Кэролайн. Москва, Цитадель, 1998. ISBN 5-00-002182-7. Приложение к журналу „Моделист-конструктор“ № 1 Корабли второй мировой войны. ВМС США, часть 1 2004. Външни препратки NORTH CAROLINA battleships (1941) Архив на оригинала от 2020-10-29 в Wayback Machine. ((en)) www.wunderwaffe.narod.ru ((ru)) ship.bsu.by Архив на оригинала от 2020-10-09 в Wayback Machine. ((ru)) С.Сулига – Линейните кораби тип „Северна Каролина“ ((ru)) Американските линкори през Втората световна война ((ru)) Описание на главния калибър на линейните кораби от типа „Северна Каролина“ ((en)) USS North Carolina Battleship Memorial official website ((en)) USS NORTH CAROLINA (BB-55) Архив на оригинала от 2020-09-23 в Wayback Machine. ((en)) NAVSOURCE Photo Gallery: Numerous photos of USS North Carolina Архив на оригинала от 2020-10-26 в Wayback Machine. ((en)) United States Navy photos of North Carolina ((en)) В Общомедия има медийни файлове относно Норт Каролина (линеен кораб, 1940)